《悟空寺》
明代·乌斯道

层楼杰阁护慈云，暮鼓晨钟咫尺闻。峰削芙蓉天际好，径随薝卜涧边分。

清风玉佩来仙侣，静夜篝灯检律文。大海一沤吾未解，何当从此谢尘氛。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。